
 DR 30.6.2011 

 

20 

Akan tetapi saya bimbang bahawa takut kerana masalah-masalah hubungan yang 
tidak baik dengan pihak atasan yang menyebabkan mereka akan di peti aiskan. 

Bayangkan kalau 60 orang Tuan Yang di-Pertua seorang JUSA ‘C’, 60 orang 
JUSA ‘C’ ini, seorang RM13,000 bayangkan berapa sebulan kita bayar kepada pegawai 
yang tidak buat kerja apa, yang kita tidak boleh manfaat. Saya tidak tahu sampai bila 
mereka akan di peti aiskan kerana umur mereka antaranya belum melepasi 50 tahun. 
Bermakna bahawa hendak tunggu umur pencen sampai 56 ataupun 58 umpamanya, 
bermakna bahawa kita menghabiskan wang negara dengan kepakaran yang tidak boleh 
dimanfaatkan oleh negara dan juga rakyat. 

Sebab itu saya tidaklah hendak menuduh mengatakan bahawa proses pemilihan 
ataupun pelantikan terhadap Dato’ Ir. Dr. Judin kepada CIDB ini untuk hendak di peti aiskan 
dia tetapi saya bimbang bahawa kerana tahap integriti dia yang sangat tinggi, yang sangat 
contra dengan amalan pemberian projek selama ini di bawab JKR itu yang menunjukkan 
ada unsur-unsur yang tidak sihat maka akhirnya dia di bawa ke CIDB untuk supaya kamu 
duduk di situ, kamu fikir soal pembinaan tetapi soal pengagihan projek itu kami yang akan 
tentukan. 

Jadi ini bagi saya suatu yang perlu dilihat sebagai suatu yang sangat menyedihkan 
kita dalam perkhidmatan awam ini apabila seorang yang begitu baik ini diperlakukan 
dengan tidak memberikan satu penghormatan. Ini sangat bertentangan Bahagian X, 
Perkara 134 - Perlembagaan Persekutuan dan fasal 12, dan fasal 13, Pekeliling A176 
berkaitan dengan peraturan-peraturan pegawai awam, pelantikan, kenaikan pangkat dan 
penamatan perkhidmatan 2005 dan perkara 4(a), Bahagian II, Pekeliling Perkhidmatan, 
Bil.12 tahun 2008. 

■1130 

 Di tangan saya ini ada dokumen berkaitan dengan surat-menyurat proses 
pelantikan kepada Dato’ Sri Ir. Dr. Judin Abdul Karim dan juga terhadap Dato' Ir. Hj. Mohd 
Noor Bin Yaacob yang ditugaskan untuk mengambil alih tempat Dato’ Sri Ir. Dr. Judin Abdul 
Karim. Akan tetapi bagi saya ini jelas apabila saya merujuk kepada dokumen yang 
berkaitan dengan pekeliling yang saya sebut tadi dan juga perlembagaan yang saya 
rujukkan tadi. Menunjukkan bahawa satu perlanggaran yang sangat jelas, yang tidak 
menunjukkan satu pematuhan.   

 

 [Timbalan Yang di-Pertua (Datuk Dr. Wan Junaidi bin Tuanku Jaafar) 
mempengerusikan Mesyuarat] 

 

 Ini kerana dalam Bahagian II dalam Pekeliling 2005 ini prinsip peminjaman, prinsip 
yang digunakan dan menjadi asas untuk menimbang peminjaman seorang pegawai ialah 
peminjaman perlu dipersetujui oleh ketiga-tiga pihak yang terbabit. Iaitu agensi pembekal 
iaitu JKR, agensi peminjam iaitu CIDB dan pegawai batang tubuh itu sendiri. Ini yang tidak 
diguna pakai apabila pegawai itu sendiri tidak memberikan persetujuan, tiba-tiba Ketua 
Setiausaha Negara boleh mengumumkan pelantikan ketua pengarah yang baru. Ini 
menunjukkan bahawa apabila pegawai yang sedia ada itu tidak memberikan persetujuan 
penerimaan kepada tawaran dia, peminjaman beliau kepada CIDB. Bermakna bahawa 
beliau tetap kekal sebagai Ketua Pengarah JKR.   

 Pada waktu yang sama, SPA dan juga JPA serta Ketua Setiausaha Negara 
dengan perkenan Yang di-Pertuan Agong telah melantik Dato' Ir. Hj. Mohd Noor Bin 
Yaacob sebagai ketua pengarah yang baru. Ini menunjukkan bahawa bagi saya perkenan 
Di Bawah Duli Yang Maha Agong itu tidak dibuat melalui proses yang betul. Bermakna 
bahawa ada unsur-unsur penipuan terhadap Ke Bawah Duli Yang di-Pertuan Agong, 
seolah-olah digambarkan kepada Seri Paduka Yang di-Pertuan Agong bahawa proses-
proses yang saya katakan mengikut perlembagaan dan juga mengikut Pekeliling  2004 dan 
Pekeliling 2005 itu iaitu dalam prinsip peminjaman ini telah diguna pakai. 



20 Akan tetapi saya bimbang bahawa takut kerana masalah-masalah hubungan yang tidak baik dengan pihak atasan yang menyebabkan mereka akan di peti aiskan. Bayangkan kalau 60 orang Tuan Yang di-Pertua seorang JUSA 'C', 60 orang JUSA 'C' ini, seorang RM13,000 bayangkan berapa sebulan kita bayar kepada pegawai yang tidak buat kerja apa, yang kita tidak boleh manfaat. Saya tidak tahu sampai bila mereka akan di peti aiskan kerana umur mereka antaranya belum melepasi 50 tahun. Bermakna bahawa hendak tunggu umur pencen sampai 56 ataupun 58 umpamanya, bermakna bahawa kita menghabiskan wang negara dengan kepakaran yang tidak boleh dimanfaatkan oleh negara dan juga rakyat. Sebab itu saya tidaklah hendak menuduh mengatakan bahawa proses pemilihan ataupun pelantikan terhadap Dato' Ir. Dr. Judin kepada CIDB ini untuk hendak di peti aiskan dia tetapi saya bimbang bahawa kerana tahap integriti dia yang sangat tinggi, yang sangat contra dengan amalan pemberian projek selama ini di bawab JKR itu yang menunjukkan ada unsur-unsur yang tidak sihat maka akhirnya dia di bawa ke CIDB untuk supaya kamu duduk di situ, kamu fikir soal pembinaan tetapi soal pengagihan projek itu kami yang akan tentukan. Jadi ini bagi saya suatu yang perlu dilihat sebagai suatu yang sangat menyedihkan kita dalam perkhidmatan awam ini apabila seorang yang begitu baik ini diperlakukan dengan tidak memberikan satu penghormatan. Ini sangat bertentangan Bahagian X, Perkara 134- Perlembagaan Persekutuan dan fasal 12, dan fasal 13, Pekeliling A176 berkaitan dengan peraturan-peraturan pegawai awam, pelantikan, kenaikan pangkat dan penamatan perkhidmatan 2005 dan perkara 4(a), Bahagian II, Pekeliling Perkhidmatan, Bil.12 tahun 2008. #1130 Di tangan saya ini ada dokumen berkaitan dengan surat-menyurat proses pelantikan kepada Dato' Sri Ir. Dr. Judin Abdul Karim dan juga terhadap Dato' Ir. Hj. Mohd Noor Bin Yaacob yang ditugaskan untuk mengambil alih tempat Dato' Sri Ir. Dr. Judin Abdul Karim. Akan tetapi bagi saya ini jelas apabila saya merujuk kepada dokumen yang berkaitan dengan pekeliling yang saya sebut tadi dan juga perlembagaan yang saya rujukkan tadi. Menunjukkan bahawa satu perlanggaran yang sangat jelas, yang tidak menunjukkan satu pematuhan. [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Mesyuarat]. Ini kerana dalam Bahagian II dalam Pekeliling 2005 ini prinsip peminjaman, prinsip yang digunakan dan menjadi asas untuk menimbang peminjaman seorang pegawai ialah peminjaman perlu dipersetujui oleh ketiga-tiga pihak yang terbabit. Iaitu agensi pembekal iaitu JKR, agensi peminjam iaitu CIDB dan pegawai batang tubuh itu sendiri. Ini yang tidak diguna pakai apabila pegawai itu sendiri tidak memberikan persetujuan, tiba-tiba Ketua Setiausaha Negara boleh mengumumkan pelantikan ketua pengarah yang baru. Ini menunjukkan bahawa apabila pegawai yang sedia ada itu tidak memberikan persetujuan penerimaan kepada tawaran dia, peminjaman beliau kepada CIDB. Bermakna bahawa beliau tetap kekal sebagai Ketua Pengarah JKR. Pada waktu yang sama, SPA dan juga JPA serta Ketua Setiausaha Negara dengan perkenan Yang di-Pertuan Agong telah melantik Dato' Ir. Hj. Mohd Noor Bin Yaacob sebagai ketua pengarah yang baru. Ini menunjukkan bahawa bagi saya perkenan Di Bawah Duli Yang Maha Agong itu tidak dibuat melalui proses yang betul. Bermakna bahawa ada unsur-unsur penipuan terhadap Ke Bawah Duli Yang di-Pertuan Agong, seolah-olah digambarkan kepada Seri Paduka Yang di-Pertuan Agong bahawa proses- proses yang saya katakan mengikut perlembagaan dan juga mengikut Pekeliling 2004 dan Pekeliling 2005 itu iaitu dalam prinsip peminjaman ini telah diguna pakai.